שביל ישראל מסלול מס’ 15 מעוספיא לעין הוד - שביל ישראל
ראשי » טיולים » שביל ישראל מסלול מס’ 15 מעוספיא לעין הוד
שביל ישראל מסלול מספר 15 מעוספיה לעין הוד, מסלול המוגדר בדרגת קושי קשה. תוואי הדרך הינו קשה, בחלקו הליכה במפלונים, הליכה בשטח זרוע טרשונים, עליות וירידות לכל אורכו. מסלול זה מוגדר כמסלול הקשה ביותר בשביל ישראל עד למסלולי הדרום. חשיבות גדולה ישנה בתכנון התקופה להליכה במסלול זה; בחורף המסלול בוצי וחלק ביותר, בקיץ האזור חם מאוד.
תחילת המסלול מול השוק בעספיה. השביל פונה מערבה ונכנס לחלק הקניוני של נחל חיק - הליכה בנחל חיק, במגמת ירידה, הליכה בתוך חורש מלא מפלונים ומכתשות. היציאה מנחל חיק הינה בבקעת אלון.
בבקעת אלון השביל פונה מזרחה לעבר חורשת האלונים, ולאחר הליכה של כמה מאות מטרים מגיעים לעלייה של הר שוקף. באם התמזל מזלכם והלכתם במסלול זה לאחר הגשם, תפגשו בסלמנדרות על הדרך. זוחל ממשפחת הדו חיים המרהיב בצבעיו.
מתום העלייה ולאחר הליכה של כ-1.5 ק"מ השביל עובר בצמוד למערת קבורה ישנה. המערה נמצא בסמוך לחניון רקית. במקום ברז מים ושולחנות קק"ל. בהמשך הדרך בחלוף כ-1.5 ק"מ נוספים השביל במגמת ירידה ומגיע לאזור הצנירים.
בהמשך המסלול מגיעים לירידה קשה לעבר נחל אורון. השביל עובר על בולדרים, אזור עם בתרונות קארסטיים עם סדקים וטרשונים. הירידה אינו בדרך הקצרה כי אם בדרך היקפית שבה עליות וירידות.
בחניון נחל אורן, מצויים ברזי מים, שירותים ושולחנות קק"ל. בשבתות ניתן אף לשמוע את מנגינתו של ה"גזלן" הפוקד את המקום.
מחניון נחל אורון מתחילה עלייה לאורך מדרגות, עלייה ארוכה המחזיקה עשרות רבות של מדרגות. בסוף העלייה השביל מגיע למערת אצבע. מערה גדולה ומרשימה. נדרש פנס בכדי לבקר בה.
ממערת אצבע השביל מטפס מעלה בנוף טרשוני בחלקו קשה להליכה, הליכה על קו רכס עם תצפית מרהיבה. בהמשך העלייה הופכת נוחה יותר עד הגעה לקבוצת העצים שממנה השביל במגמת ירידה ועד לחניון.
אורך המסלול נטו: 13.2 ק״מ
אורך מסלול בפועל: כ-15.5 ק"מ.
שביל-ישראל-קטע-מס-15-מעוספיה-לעין-הוד מערת אצבע
שביל-ישראל-קטע-מס-15-מעוספיה-לעין-הוד-8
שביל-ישראל-קטע-מס-15-מעוספיה-לעין-הוד-7
שביל-ישראל-קטע-מס-15-מעוספיה-לעין-הוד-6
שביל-ישראל-קטע-מס-15-מעוספיה-לעין-הוד-סתוונית
שביל-ישראל-קטע-מס-15-מעוספיה-לעין-הוד-5
פורסם ב: שביל ישראל תגיות: שביל ישראל מסלול מס’ 15 מעוספיא לעין הוד
יש להזין את התוצאה * 1 × =